Bakteerit puuta tuottamaan | Tieku.fi
Bakteerit puuta tuottamaan
Metsäteollisuus voi olla rakennemuutoksen edessä, jos Texasin yliopiston tutkimustuloksista päästään käytännön sovelluksiin. Tutkijat ovat havainneet ainakin yhdeksällä syanobakteerilajilla olevan kyvyn tuottaa selluloosaa. Syanobakteerit ovat maapallon vanhimpia elämän muotoja, ja niitä esiintyy lähes kaikkialla. Jo aiemmin on oletettu, että syanobakteerit pystyvät tuottamaan selluloosaa, mutta nyt asiasta on Texasin yliopiston tutkijan David Noblesin mukaan saatu varmuus. Hän uskoo, että syanobakteerit voidaan valjastaa teolliseen tuotantoon. Tällöin puun ja paperin valmistamiseksi ei tarvitsisi kaataa metsää. Tutkimustulokset viittaavat myös siihen, että kasvien kyky tuottaa selluloosaa on peräisin syanobakteereilta.